Antoine François Prévost

Antoine François Prévost d'Exiles (1. april 1697 – 25. november 1763), vanligvis kjent under sin geistlige tiltale Abbé Prévost, var en fransk forfatter og historiker. Han er mest kjent for romanserien Mémoires et aventures d’un homme de qualité, hvorav romanen Histoire du chevalier des Grieux et de Manon Lescaut fortsatt leses.

Liv og virke 
Prévost ble født i Hesdin i Artois som sønn av en kongelig tjenestemann. Han kom i skole hos jesuittene i Rouen, og lot seg deretter innrullere i hæren. I ungdomsåra skiftet han mellom tjeneste i hæren og opphold i ulike klostre og religiøse institusjoner, der han samtidig tok til å skrive skjønnlitteratur.

Etter at han fikk utgitt to bind av romankretsen Mémoires et aventures d’un homme de qualité qui s’est retiré du monde (Memoarer og opplevelser av en hedersmann som har trukket seg tilbake fra verden) i 1728, ble det utstedt kongelig arrestordre på han, og han måtte flykte til London. Under sine år i eksil tok han navnet Prévost d'Exiles. Han utga tre nye bind av romanserien Mémoires et aventures d’un homme de qualité; det siste av disse var Histoire du chevalier des Grieux et de Manon Lescaut (1731), som han i dag er mest kjent for. Historia om ridder des Grieux' kjærlighet til en fallen kvinne vakte anstøt hos myndighetene i hjemlandet, og boka ble vedtatt offentlig brent i Paris.

I London begynte han i 1733 å gi ut tidsskriftet Le Pour et contre, som hovedsakelig dreide seg om engelsk litteratur og kultur, etter modell av Joseph Addisons og Richard Steeles The Spectator. Le Pour et contre fortsatte å komme ut regelmessig til 1740. I 1734 kom det til forlik med geistligheten i hjemlandet, slik at han kunne vende tilbake, protesjert av prinsen av Conti.

I de følgende åra skrev han skiftevis skjønnlitteratur og historiske framstillinger. I åra 1735 til 1740 utga han det monumentale Histoire générale des voyages i 15 bind, og i 1740 kom Histoire d’une Grecque moderne. Han begynte også å oversette engelske romaner til fransk.

Bibliografi 

 Les Aventures de Pomponius ([1724).
 Mémoires et aventures d’un homme de qualité (1728–1731)
 Histoire du chevalier des Grieux et de Manon Lescaut (1731) – norsk oversettelse 1951 og 1965: Manon Lescaut
 Le Doyen de Killerine (1735–1740)
 Histoire d'une Grecque moderne (1740, antagelig inspirert av Charlotte Aïssés historie)
 Histoire générale des voyages (15 bind, 1746-1759)
 Histoire de Marguerite d’Anjou (1740)
 Mémoires pour servir à l’histoire de Malte (1741)
 Campagnes philosophiques (1741)
 Le Monde moral, ou Mémoires pour servir à l’histoire du cœur humain (1760)

Referanser

Litteratur 
 Leborgne, Éric (1996): Bibliographie de Prévost d’Exiles, Paris, Memini.
 Roddier, Henri (1955): L’Abbé Prévost : l’homme et l’œuvre, Paris, Hatier-Boivin.
 Sgard, Jean (1968): Prévost romancier, Paris, José Corti.
 Sgard, Jean (1986): L’Abbé Prévost : labyrinthes de la mémoire, Paris, PUF.
 Sgard, Jean (1995): Vingt études sur Prévost d’Exiles, Paris, ELLUG Éditions.
 Singerman, Alan (1987): L’Abbé Prévost : l’amour et la morale, Genève, Droz.

Eksterne lenker 
 
 
 
  Verker om og med Antoine François Prévost hos WikiSource
 
  Biblioweb

Franske forfattere
Franske historikere
Personer fra departementet Pas-de-Calais